রাস আল খাইমাহ

রাস আল খাইমাহ (আরএকে) (; ঐতিহাসিক জুলফার) হচ্ছে সংযুক্ত আরব আমিরাতের রাস আল খাইমাহ আমিরাতের বৃহত্তম শহর ও রাজধানী। দুবাই, আবুধাবি, শারজাহ, আল আইন এবং আজমানের পর এটি সংযুক্ত আরব আমিরাতের ষষ্ঠ বৃহত্তম শহর।

এই শহরটি একটি খাঁড়ি দ্বারা দুটি ভাগে বিভক্ত: পশ্চিমে পুরাতন শহর এবং পূর্বে আল নাখিল। রাস আল খাইমাহ নামের অর্থ "তাঁবুর মূলভূমি"; নৌ-চলাচলের সুবিধার্থে সেখানে একটি তাঁবু নির্মিত হওয়ার পরে এই শহরটির এমন নামকরণ করা হয়।

 অর্থনীতি 
রাস আল খাইমাহ শহরটিতে রাস আল খাইমাহ অর্থনৈতিক অঞ্চল (আরএকেইজেড)-এর অবস্থানস্থল, যা বিনিয়োগকারী এবং আন্তর্জাতিক বাজারগুলিকে সংযোজন করেছে। এটি পোর্টাল ৩৬০ নামীয় একটি অনলাইন ক্লায়েন্ট পোর্টাল পরিচালনা করে থাকে। অঞ্চলটি ফ্রিল্যান্সার্স থেকে শুরু করে এসএমই এবং স্টার্ট আপ পর্যন্ত ৫০টি  শিল্পকে পরিষেবা দেয়। আরএকেইজেডকে ছয়টি বিশেষায়িত অঞ্চলে বিভক্ত করা হয়েছে:

 আল ঘাইল শিল্প অঞ্চল,
 আল হামরা শিল্প অঞ্চল,
 আরএকেইজেড শিক্ষা অঞ্চল,
 আল হুলাইলা শিল্প অঞ্চল,
 আল নাখিল বাণিজ্য অঞ্চল,
 আল হামরা বাণিজ্য অঞ্চল।

 খেলাধুলা 

এই শহরটি সংযুক্ত আরব আমিরাত শীর্ষ বিভাগে অংশ নেয়া ফুটবল দল এমিরেটস ক্লাব এবং রাস আল খাইমাহ ক্লাবের নিজ শহর।

তথ্যসূত্র 

বহিঃসংযোগ



বিষয়শ্রেণী:সংযুক্ত আরব আমিরাতের শহর